แถลงการณ์ รมว.คมนาคมชี้ชะตาSET ภาคบ่าย ปรับขึ้นหรือลงต่อ!
SET ปิดเช้าปรับลงตามตลาดต่างประเทศ โดยบ้านเราเจอแรงกดดันจากหุ้นกลุ่มพลังงานที่ปรับลง แต่ได้แรงหนุนจากหุ้นสื่อสารที่ช่วยพยุงดัชนีไว้แต่ไม่มากนัก ปัจจัยที่ต้องจับตาคือปัญหากรีซและการประกาศผลประกอบการของบจ. คาดบ่ายนี้ ดัชนีขึ้นอยู่กับการแถลงของรมว.คมนาคม เรื่องโครงการการลงทุนของภาครัฐ ซึ่งอาจจะส่งผลต่อหุ้นรับเหมาได้ พร้อมให้แนวรับ 1,439-1,430 จุด แนวรับถัดไป 1,410 จุด ส่วนแนวต้าน 1,445-1,452 จุด
24 ก.ค. 2558

ข่าวหุ้นธุรกิจออนไลน์รายงาน ตลาดหุ้นไทยดัชนี SET ช่วงเช้า (24 ก.ค.) ปรับลงตามตลาดหุ้นภูมิภาค โดยบ้านเราเจอหุ้นกลุ่มพลังงานกดดันหลังราคาน้ำมันดิ่ง แต่นักลงทุนยังเข้ามาลงทุนในกลุ่มสื่อสาร แต่มาร์เก็ตแคปใหญ่ไม่เท่าพลังงาน จึงไม่สามารถช่วยหนุนดันดัชนีได้
นักวิเคราะห์คาดช่วงบ่าย SET จะเป็นอย่างไรขึ้นกับการแถลงของพล.อ.อ.ประจิน จั่นตอง รมว.คมนาคมในเรื่องโครงการการลงทุนของภาครัฐ ต้องรอดูว่าโครงการไหนเลื่อนหรือไม่ และอาจมีผลต่อหุ้นในกลุ่มรับเหมา อีกทั้งยังอาจเชื่อมโยงไปถึงกลุ่มแบงก์ด้วยถ้ามีเม็ดเงินลงทุนเข้ามาเร็ว พร้อมให้แนวรับ 1,439-1,430 จุด แนวรับถัดไป 1,410 จุด ส่วนแนวต้าน 1,445-1,452 จุด 
 
นายอดิศักดิ์ ผู้พิพัฒน์หิรัญกุล นักกลยุทธ์การลงทุน บล.ธนชาต เปิดเผยถึง ตลาดหุ้นไทยเช้านี้ปรับตัวลงในทิศทางเดียวกับต่างประเทศ โดยตลาดหุ้นภูมิภาคส่วนใหญ่ปรับตัวลง ซึ่งปัจจัยภายนอกช่วงนี้เป็นการประกาศผลประกอบการของบริษัท และรอดูเรื่องกรีซว่าจะทำได้ตามเงื่อนไขของเจ้าหนี้หรือไม่
ส่วนตลาดบ้านเราเจอแรงกดดันจากหุ้นในกลุ่มพลังงานที่ปรับตัวลง เนื่องจากราคาน้ำมันได้ปรับตัวลง โดยเฉพาะหุ้นในกลุ่มบริษัท ปตท. จำกัด (มหาชน) หรือ PTT โดยผลประกอบการไตรมาส 2/58 ของบริษัท ปตท.สำรวจและผลิตปิโตรเลียม จำกัด (มหาชน) หรือ PTTEP ออกมาต่ำ ทำให้เชื่อว่า PTT จะได้รับผลกระทบไปด้วย อีกทั้งในไตรมาส 3/58 ราคาน้ำมันที่ยังไม่ดี อาจจะทำให้เกิด Stock loss ในไตรมาส 3/58 ได้
ทั้งนี้ คงคำแนะนำในกลุ่มสื่อสาร แต่ด้วยความที่มาร์เก็คแคปใหญ่ไม่เท่ากลุ่มพลังงาน จึงยากที่จะดันดัชนีได้ ดังนั้นเวลานี้นักลงทุนควรจะเลือกเล่นเป็นรายตัวไปก่อน เพราะภาพโดยรวมยังเป็นลักษณะ Sidewaydown โดยมีแนวรับหลักที่ 1,410 จุด
แนวโน้มการลงทุนในช่วงบ่ายนี้ ทิศทางตลาดหุ้นไทยจะเป็นอย่างไรขึ้นกับการแถลงของพล.อ.อ.ประจิน จั่นตอง รมว.คมนาคมในเรื่องโครงการการลงทุนของภาครัฐ ซึ่งต้องรอดูว่าโครงการไหนเลื่อนหรือไม่เลื่อน และอาจมีผลต่อหุ้นในกลุ่มรับเหมาได้ อีกทั้งอาจเชื่อมโยงไปถึงกลุ่มแบงก์ด้วยถ้ามีเม็ดเงินลงทุนเข้ามาเร็ว พร้อมให้แนวรับ 1,439-1,430 จุด แนวรับถัดไป 1,410 จุด ส่วนแนวต้าน 1,445-1,452 จุด
 
ขณะที่ในบทวิเคราะห์ช่วงบ่าย (24 มิ.ย.) ระบุว่า แม้ราคาหุ้นกลุ่มรับเหมายังผันผวนตาม SET ในช่วงที่ผ่านมา แต่เชื่อว่าการลงทุนโครงสร้างพื้นฐานจะเป็นเครื่องมือหลักในการกระตุ้นเศรษฐกิจของรัฐบาล โดย พล.อ.อ.ประจิน จั่นตอน รมว.คมนาคม จะแถลงการณ์โครงการลงทุนภาครัฐปี 58-59 บ่ายวันนี้ โดยจะเป็นปัจจัยหนุนการเข้า“ซื้อ” หุ้นกลุ่มรับเหมาอย่าง CK-STEC-SEAFCO
ขณะที่ TASCO เป็นหนึ่งในกลุ่มหุ้นที่ได้รับประโยชน์จากการลงทุนโครงสร้างพื้นฐาน โดย Consensus คาดการณ์กำไรไตรมาส 2-3 เติบโตแกร่ง ส่งผลราคาหุ้นฟื้นตัวทดสอบจุดสูงสุดเดิมที่ 24.40 บาท ซึ่งเป็นโอกาสในการ “เก็งกำไร” TIPCO ที่ถือหุ้น 24.1% ใน TASCO
โดยราคาปัจจุบันของ TIPCO มี Discount จาก NAV ที่ถือหุ้นใน TASCO อยู่ 50% ซึ่งจะเห็นว่าในอดีต TIPCO จะซื้อขายที่ Premium จาก NAV ที่ถือหุ้น TASCO ประเมินแนวต้าน 13.10-13.30 บาท และถัดไปที่ 14.0/15.0 บาท
 
สรุป 5 หลักทรัพย์ที่มีมูลค่าการซื้อขายสูงสุดภาคเช้า
TASCO มูลค่าการซื้อขาย 1,294.59 ล้านบาท ปิดที่ 24.40 บาท เพิ่มขึ้น 0.20 บาท
ADVANC มูลค่าการซื้อขาย 806.43 ล้านบาท ปิดที่ 247.00 บาท ลดลง 1.00 บาท
KTB มูลค่าการซื้อขาย 762.75 ล้านบาท ปิดที่ 17.00 บาท ลดลง 0.20 บาท
PTTGC มูลค่าการซื้อขาย 702.71 ล้านบาท ปิดที่ 62.00 บาท ลดลง 2.25 บาท
PTT มูลค่าการซื้อขาย 632.09 ล้านบาท ปิดที่ 318.00 บาท ลดลง 1.00 บาท
 
ที่มา: สำนักข่าวอินโฟเควสท์